als_Latn dik_Latn sna_Latn
FMN: Ballkani Perëndimor duhet të krijojë vende pune
Fondi Monetar Ndërkombëtar ka publikuar të martën raportin “Ballkani Perëndimor, 15 vjet tranzicion ekonomik” ku jepen qartë sfidat dhe rekomandimet për qeveritë e këtyre vendeve.
Sa i përket Shqipërisë, sipas Raportit të FMN-së, problem kryesor mbetet borxhi i lartë dhe nevojat e financimit, të cilat sipas FMN-së janë të varura nga bankat.
Për vendin tonë, raporti rekomandon konsolidimin fiskal, përmes masave në drejtim të të ardhurave dhe eleminimin e subvencioneve të Qeverisë për sektorin e energjisë.
Në tablonë për të gjitha vendet e Ballkanit Perëndimor thuhet se Rritja ekonomike gjatë periudhës së pas-krizës në këto vende, ka qenë e dobët. Mjedisi i jashtëm ka qenë i pafavorshëm dhe ajo që frenon rritjen ekonomike është procesi i papërfunduar i reformave.
Sipas FMN-së Vendet e Ballkanit Perëndimor duhet gjithashtu të krijojnë vende pune në mënyrë që të përmbysin rezultatet e dobëta të tregut të punës, të cilat po i lenë mbrapa shumë prej tyre.
Në Rajon nevojiten kudo investime në sektorët e tregtueshëm, me qëllim që të nxiten eksportet dhe të reduktohen deficitet e ndjeshme tregtare. Për më tepër thuhet në raport, duhet trajtuar problemi i nivelit të lartë të kredive të këqia, në mënyrë që kreditimi të rritet sërish dhe rimëkëmbja ekonomike të lehtësohet.
Zhvillimi i tregjeve financiare jo-bankare do të ndihmonte diversifikimin e burimeve të financimeve. Raporti i sugjeron qeverive që shumë ndërmarrje jo-efikase, në pronësi shoqërore ose të shtetit duhet të privatizohen; problemet me konkurrencën, përfshirë burokracinë dhe qeverisjen e dobët, duhet të adresohen për t’i hapur rrugën lulëzimit të sektorit privat.
/ mapo.al
është lexuar 60 herë (1 herë sot)
als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn